ଭଦ୍ରକ, ନଭେମ୍ବର ୭ (ଲୋକାଲ ୱାୟର) ପ୍ରାୟ ୨୯ ବର୍ଷ ପୂର୍ବେ ତାଙ୍କୁ ଗୋପନୀୟ ଭାବେ ବିବାହ କରିଥିବା ଅଭିଯୋଗ କରି ଭଦ୍ରକ ଜିଲ୍ଲାର ଜଣେ ମହିଳା କଳାକାର ଯାତ୍ରା ଜଗତର ପ୍ରଖ୍ୟାତ ଖଳନାୟକ ଦୈତାରୀ ପଣ୍ଡାଙ୍କ ବିରୁଦ୍ଧରେ ଥାନାରେ ଅଭିଯୋଗ କରିବା ପରେ ପୋଲିସ ମଙ୍ଗଳବାର ମାମଲା ରୁଜୁ କରିଥିବା କହିଛି ।
ଅଭିଯୋଗକାରିଣୀ ହେଲେ ଲତାରାଣୀ ପଣ୍ଡା ଓରଫ ମଣ୍ଡଳ । ସେ ଜାମୁଝାଡିରେ ଘରକରି ନିଜର ସାନପୁତ୍ର ସହ ରହିଆସୁଥିବାବେଳେ ବୟସାଧିକ ଯୋଗୁଁ ଯାତ୍ରା ଜୀବନରୁ ଅବ୍ୟାହତି ନେଇଛନ୍ତି । ଦୈତାରୀ ପଣ୍ଡା ବିବାହିତ ଓ ତାଙ୍କର ପତ୍ନୀ ଓ ଦୁଇ ପୁଅ ଜଗା-ବଳିଆ ରହିଛନ୍ତି। ଦୈତାରୀ ଏହି ଅଭିଯୋଗକୁ ଖଣ୍ଡନ କରିଛନ୍ତି।
ତେବେ ଲତା ବାଲେଶ୍ୱର ଜିଲା ସିମୁଳିଆ ଥାନାରେ ଦେଇଥିବା ଏତଲା ଅନୁସାରେ ସେ ଏବଂ ଦୈତାରୀ ମିଳିତ ଅଭିନୟ କରୁଥିବା ସମୟରେ ଦୈତାରୀ ତାଙ୍କୁ ବିବାହ କରିବା ପାଇଁ ପ୍ରସ୍ତାବ ଦେଇଥିଲେ । ଲତା ସେଥିରେ ସମ୍ମତି ପ୍ରଦାନ ପରେ ଉଭୟ ତାରିଣୀ ଗଣନାଟ୍ୟରେ 'ଜିଅନ୍ତା ଶବ' ନାଟକରେ ଅଭିନୟ କରୁଥିବା ସମୟରେ ପୁରୀ ଯାଇ ବିବାହ କରି ସ୍ୱାମୀ-ସ୍ତ୍ରୀ ଭାବେ ରହିଆସୁଥିଲେ ।
ଏହି ସମୟରେ ସେମାନଙ୍କ ଗର୍ଭରୁ ଦୁଇଗୋଟି ପୁତ୍ର ସନ୍ତାନ ଜନ୍ମ ହୋଇଥିଲା । ତେବେ ବଡପୁତ୍ର ତିନି ବର୍ଷ ବୟସରେ ପାଣିରେ ପଡି ଅକାଳ ମୃତ୍ୟୁବରଣ କରିବା ପରେ ସାନପୁଅ ସୋମନାଥ ସେମାନଙ୍କ ସହ ରହିଆସୁଥିଲା । ତେବେ ଦୈତାରୀ ପୂର୍ବରୁ ଅନ୍ୟ ଜଣେ ମହିଳାଙ୍କୁ ବିବାହ କରିଥିବା ଓ ତାଙ୍କର ଦୁଇଟି ପୁଅ ଜଗା-ବଳିଆ ଥିବା ସେ ଜାଣିବାକୁ ପାଇଥିଲେ ।
ଏଥିରେ ସେ ପ୍ରତିବାଦ କରିବାରୁ ଦୈତାରୀ ତାଙ୍କୁ ଆଶ୍ୱସନା ଦେଇ କୌଣସି ଠାରେ ଅଭିଯୋଗ ନକରିବା ପାଇଁ ବାରଣ କରି ତାଙ୍କ ସହ ସ୍ୱାମୀ ଭାବେ ରହିବାର ପ୍ରତିଶୃତି ଦେଇଥିବା ସେ ଅଭିଯୋଗ କରିଛନ୍ତି। ଫଳରେ ଲତା ନିଜର ସାଙ୍ଗିଆ ଲତା ମଣ୍ଡଳରୁ ଲତା ପଣ୍ଡାକୁ ପରିବର୍ତ୍ତନ କରିଥିବା କହିଛନ୍ତି ।
ଏପରିକି ସେମାନେ କେତେକ ମୌଜାରେ ଜମି କ୍ରୟ ଠାରୁ ଆରମ୍ଭ କରି ପୁତ୍ର ଜନ୍ମ ଠାରୁ ତାର ଶିକ୍ଷାନୁଷ୍ଠାନ ପର୍ଯ୍ୟନ୍ତ ସବୁଠି ପିତା ଦୈତାରୀ ପଣ୍ଡା ବୋଲି ଉଭୟଙ୍କ ସହମତିରେ ଉଲ୍ଲେଖ କରିଥିବା ସେ କହିଛନ୍ତି।
ଏହି ସନ୍ତାନ ନାମ ସୋମନାଥ ଥିବା ଓ ସେ ଭଦ୍ରକ ରୟାଲ କଲେଜରୁ ଯୁକ୍ତ ୩ ପାଶ୍ କରିବା ପରେ ତାଙ୍କ ନିକଟରେ ରହିଥିବା ସେ ସୂଚନା ଦେଇଛନ୍ତି।
ତେବେ କୋଣାର୍କ ଗଣନାଟ୍ୟରେ ଅଭିନୟ କରୁଥିବା ଦୈତାରୀ ଲତା ଓ ତାଙ୍କ ପୁତ୍ର ସୋମନାଥର ଭବିଷ୍ୟତ ପାଇଁ କୌଣସି ବ୍ୟବସ୍ଥା ନକରି ସଂପର୍କ ଛିନ୍ନ କରିଥିବା ସେ ଅଭିଯୋଗ କରିଛନ୍ତି । ତାଙ୍କୁ ଯୋଗାଯୋଗ କରିବାରେ ସେ ତାଙ୍କୁ ଜାଣନ୍ତି ନାହିଁ ବୋଲି କହି ପୂର୍ବ ସଂପର୍କକୁ ଅସ୍ୱୀକାର କରିବା ସହ ତାଙ୍କ ସହ ବିଶ୍ୱାସ ଘାତକତା କରିଛନ୍ତି ବୋଲି ସେ ଅଭିଯୋଗ ପତ୍ରରେ ଦର୍ଶାଇଛନ୍ତି ।
ଏପରିକି ବିଭିନ୍ନ ମୋବାଇଲ୍ ନମ୍ବରରୁ ତାଙ୍କ ମୋବାଇଲ୍କୁ ଦୈତାରୀ ଧମକପୂର୍ଣ୍ଣ ଫୋନ୍ କରି ତାଙ୍କୁ ଓ ତାଙ୍କ ପୁତ୍ରଙ୍କୁ ହତ୍ୟା କରିବାର ଧମକ ଦେଉଛନ୍ତି ବୋଲି ଏହି ଅଭିଯୋଗ ପତ୍ରରେ ସେ ଦର୍ଶାଇଛନ୍ତି। ଏଣୁ ଆଇନ୍ ଅନୁଯାୟୀ ତାଙ୍କ ପ୍ରତି ବିହିତ କାର୍ଯ୍ୟାନୁଷ୍ଠାନ ଗ୍ରହଣ ସହ ସେମାନଙ୍କର ଜୀବନର ସୁରକ୍ଷା ପାଇଁ ସେ ଅନୁରୋଧ କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
